

Cesta na Fužine 1, 8233 Mirna

**ZAPISNIK**

15. seje sveta šole, ki je bila v četrtek, 26. septembra 2024 ob 19. uri v zbornici OŠ Mirna.

PRISOTNI: člani sveta: Tanja Us Pavlin, Irena Dim, Zoran Remic, Anton Mirt, Jelka Kozolc, Vesna Logar, Igor Višček, Tadeja Bartolj, Simona Koščak,

OSTALI PRISOTNI: pedagoška vodja OŠPP Katarina Šinkovec, pomočnica ravnateljice za vrtec Deteljica Mateja Lužar

ODSOTNI: Andrej Železnik (odsotnost opravičil), Barbara Mencej (odsotnost opravičila)

K 1. točki

Predsednica sveta šole Vesna Logar je vse prisotne pozdravila, ugotovila, da je svet šole sklepčen in predlagala naslednji dnevni red:

DNEVNI RED:

1. Ugotovitev sklepčnosti in sprejem dnevnega reda
2. Pregled in potrditev zapisnika 14. seje sveta šole
3. Obravnava in sprejem Poročila za šolsko leto 2023/2024
4. Obravnava in sprejem predloga Letnega delovnega načrta za šolsko leto 2024/25
5. Vprašanja, predlogi, pobude
6. Razno

SKLEP: Prisotni člani sveta šole so soglasno potrdili predlagani dnevni red.

K 2. točki

Člani sveta šole so zapisnik 14. seje sveta šole prejeli po elektronski pošti z gradivom za 15. sejo. Pripomb ni bilo.

SKLEP: Člani sveta šole so soglasno potrdili zapisnik 14. seje sveta šole.

K 3. točki

Poročilo za šolsko leto 2023/24 so člani sveta šole prejeli 24. 09. 2024 po elektronski pošti.

Predsednica sveta šole je predala besedo ravnateljici Anici Marinčič, ki je predstavila Poročilo za šolsko leto 2023/24.

Izpostavila je:

Leto 2024 je uspešno zaključilo in prestopilo v višji razred 98% učencev. Vsi učenci 9 razreda so uspešno zaključili šolanje. Dva učenca ponavljata razred, en učenec se je izpisal.

Ponavljajoča učenca, razred ponavljata zaradi jezika in šibkega znanja, ki sta ga prinesla s seboj, kljub pomoči in dopolnilnem pouku nista uspela nadoknaditi znanja. Pri nacionalnem preverjanju znanja so bili učenci 9 razreda zelo uspešni, 6 razred slabši, v 3 razredu pa so učenci dosegli povprečne rezultate.

Vsi dnevi dejavnosti so bili izvedeni v skladu z LDN. Izvedeno je bilo tudi zimovanje. Udeležilo se ga je 96 učencev od 6. do 9. razreda.

Izpostavila je težavo pri zagotavljanju strokovnega kadra za izvajanje plavanja in smučanja. To lahko izvajajo le strokovni delavci z licenco. Imamo nekaj zunanjih izvajalcev s katerimi pokrivamo pomanjkanje kadra.

Srečujemo se tudi s kadrovskimi težavami tako v šoli, kot vrtcu in OŠPP. Imamo mlad kader. Veliko je tudi bolniških odsotnosti. Vse odsotnosti smo pokrivali sami. Ravnateljica veliko ur svojega dela nadomešča v razredih.

SKLEP: Člani sveta šole so soglasno potrdili Poročilo za šolsko leto 2023/24.

K 4. točki

Člani sveta šole so Letni delovni načrt za šolsko leto 2024/25 prejeli po elektronski pošti.

Ravnateljica Anica Marinčič je predstavila Letni delovni načrt za šolsko leto 2024/25.

Šolsko leto 2024/25 smo začeli z nekaj spremembami.

a.) Kadrovske zadeve

Delo pomočnika ravnatelja od 01. 09. 2024 do 31. 08. 2025 je sprejela gospa Petra Vidmar. V OŠPP je s 01. 09. 2024 delo pedagoške vodje začela opravljati gospa Katarina Šinkovec. Vodenje naj bi opravljala do 31. 08. 2025. Dosedanja vodja gospa Melita Lekše je prosila za razrešitev. Zavod OŠ Mirna ima 100 zaposlenih.

b.) Število učencev in otrok

V šolskem letu 2024/25 obiskuje Osnovno šolo 313 učencev v 16 oddelkih redne Osnovne šole. V OŠPP je 44 učencev v 8 oddelkih in sicer v oddelkih nižjega izobrazbenega standarda in v oddelkih prilagojenega programa. V vrtcu Deteljica je 163 otrok v 9 oddelkih prvega in drugega starostnega obdobja.

Srečujemo se s kadrovskimi problemi še posebej v OŠPP. Kljub večkratnim in ponavljajočim se razpisom ne moremo dobiti specialnih in rehabilitacijskih pedagogov.

c.) Prostorske težave

S pomanjkanjem prostora smo se začeli srečevati tudi v rednih oddelkih šole in v OŠPP. Za letošnje šolsko leto smo rešili problem s pregraditvijo učilnice za računalništvo. Želim in upam, da se bo v šolskem letu 2025/26 vrtec preselil v nove prostore. S tem se bosta v šoli sprostila dva prostora.

d.) Izvajanje programa

Delo bo teklo v skladu z Letnim delovnim načrtom.

e.) Prevozi

Ravnateljica je izpostavila zamujanje dnevnih prevozov – oziroma ne držanje voznega reda. Prevoz izvaja podjetje NOMAGO. Z njim ima Občina Mirna podpisano pogodbo.

f.) Prehrana

Članica sveta gospa Mencej je izpostavila prehrano – diete. Ravnateljica je pojasnila, da se izvaja prehrana v skladu z Zakonom o šolski prehrani in najnovejšimi smernicami. Novosti se uvajajo počasi – po korakih. Otroci in učenci se težko navajajo na zdrave obroke (brez sladkorja in sladil, brez paštet, brez salam). Upoštevamo in se tudi strogo držimo medicinsko predpisanih diet. Priznavamo in upoštevamo diete, ki jih predpiše uradna medicina.

SKLEP: Člani sveta šole so potrdili Letni delovni načrt za šolsko leto 2024/25.

K 5. točki

Vprašanj, predlogov, pobud ni bilo.

K 6. točki

Član sveta Zoran Remic je povedal, da je letošnji proračun Občine Mirna usmerjen v opremljanje Vrtca Mirna. Vse želje žal ne bodo upoštevane. Proračun Občine Mirna bo sprejet novembra. Iščejo še dodatna sredstva. Stroški dela naraščajo. Ugotovljeno je bilo da je bil vrtec slabo sprojektiran. Zaradi tega prihaja do zapletov, ki jih je potrebno reševati.

Kadrovska problematika je zaznana povsod v javnem sektorju.

Vsi prisotni člani sveta šole so soglasno potrdili predlagane sklepe.

Seja je bila zaključena ob 20.00 uri.

Zapisnikarica Predsednica sveta šole

Vesna Sevšek Vesna Logar l.r.